Valko-Venäjän kansallinen tekninen yliopisto

Valko-Venäjän kansallinen tekninen yliopisto (, ) on teknillinen yliopisto Valko-Venäjän pääkaupungissa Minskissä. 

Yliopiston päärakennus sijaitsee kantakaupungin koillisosassa Prospekt Nezavisimostin varrella. Teknisen yliopiston keskustakampus kirjastoineen jatkuu päärakennuksen luoteispuolella. Yliopiston itäinen kampus sijaitsee Prospekt Nezavisimostin ja Minskin kehätien (M9) risteyksen lähellä Minskin itäosissa.

Joulukuussa 1920 tehdyllä päätöksellä ja kehittämistoimilla aiempi Minskin polytekninen koulu muutettiin Valko-Venäjän valtiolliseksi polytekniseksi instituutiksi. Tätä pidetään nykyisen Valko-Venäjän kansallisen teknisen yliopiston perustamisajankohtana. Oppilaitoksessa oli aluksi viisi tiedekuntaa, joissa 50 hengen opettajakunta opetti ensimmäisenä lukuvuonna runsasta 300 opiskelijaa ja sataa valmistavan kurssin opiskelijaa. Opettajakunta ja opiskelijamäärä kasvoi myöhemmin.

Vuonna 1991 instituutti muutettiin Valko-Venäjän valtiolliseksi polytekniseksi akatemiaksi. Vuonna 2002 yliopisto sai nykynimensä. Nykyään teknisessä yliopistossa opetusta annetaan 17 tiedekunnassa.

Lähteet

Aiheesta muualla

 Ranking web of Universities: Belarus  (webometrics.info)
 Ranking web of Universities: Belarusian National Technical University  (webometrics.info)

Minskin yliopistot ja korkeakoulut